da en hu da da en en en als da da en da da da en en da da it da ml da da da de de da da da da de da da en da da nb da da da da da da da en da da pt sv km nb da km en da da km da en de da en en km da sv da da da da en sv da da da da en sv da da da km da en km km de da km de da da da da da da da da da da da km da da da da da da en da da da da da da de km da nb nb nb da en da sv da da da en en
Use tab to navigate through te menu items.
Regeringen og KL indgik i 2014 en aftale om at realisere en fælles digital brugerportal for folkeskolen kaldet Brugerportalsinitiativet (BPI). Brugerportalsinitiativet indebærer, at alle kommuner skal anskaffe to overordnede digitale løsninger til skolerne; samarbejdsplatformen, som er et digitalt værktøj til kommunikation og samarbejde mellem skole og hjem og læringsplatformen, som er et digitalt værktøj til at arbejde med elevernes læring og trivsel. I Aalborg Kommune har vi besluttet, at alle skoler skal have den samme læringsplatform, samt at første del af implementeringen er gennemført på kommunens 56 folkeskoler pr. 1. august 2016.
Læringsplatformen understøtter arbejdet med Aalborg Kommunes skolers vision Noget at have det i med særligt fokus på målene “Alle kan se, de bliver dygtigere hver dag” og “Alle medarbejdere arbejder systematisk med videnproduktion”.
Læringsplatformen skal fremme elevernes læring og trivsel
Læringsplatformen kvalificerer det pædagogiske personales arbejde med synlig læring, og gør det muligt at arbejde systematisk med faglige og alsidige læringsmål, tegn på læring, feedback og evaluering
Det daglige arbejde i læringsplatformen genererer en digital og dynamisk elevplan, som forældrene kan tilgå løbende og dermed følge med i deres barns læring.
På ledelsesniveau skal læringsplatformen muliggøre databaseret pædagogisk ledelse og skabe grundlag for, at skolens ledelse kan følge elevernes læreprocesser og læringsprogression tæt. På organisationsniveau skal læringsplatformen skabe data til læringssamtaler på alle niveauer og muliggøre videndeling om god praksis på tværs af alle kommunens skoler. Samtidig er implementering og anvendelse af læringsplatformen et centralt element i It- og digitaliseringsstrategien for Aalborg Kommunes Skoler.
Implementeringen af læringsplatformen foregår i følgende tre faser:
Forberedelsesfasen (Feb 2015 - nov 2015)
I februar 2015 blev repræsentanter fra alle skoler inviteret til tre workshops, med det formål at udarbejde kriterier til den kommende fælles læringsplatform. Disse kriterier udgjorde en vigtig del af udbudsmaterialet og vurderingen af de indkomne tilbud. Hele processen resulterede i valget af MinUddannelse, der blev vurderet til at leve op til flest kriterier af vurderings- og udvælgelsesudvalget.
Implementeringsfasen (Nov 2015 - Aug 2016)
Implementeringen af læringsplatformen påbegyndte i november 2015, hvor fem testskoler testede både læringsplatformen samt selve implementeringen. Erfaringerne fra testskolerne formede det videre forløb på de resterende skoler. Hver skole fik uddannet 3-7 superbrugere incl. en pæd. leder, som efterfølgende skulle uddanne deres kolleger i brugen af Læringsplatformen.
Hver skole har koblet en kontaktperson fra Skoleforvaltningen på deres proces, så skolen løbende kan få support. Konsulenter fra Skoleforvaltningen uddannede superbrugerne i hold fordelt fra januar - maj måned. Denne struktur muliggjorde tæt kontakt og god support i opstartsfasen.
Skoleforvaltningen yder derudover support i form af forskelligartede materialer fx videotutorials, guides og trin-for-trin-vejledninger, som kan støtte skolerne i implementeringen af læringsplatformen. Skoleforvaltningen tilbyder også cafémøder for interesserede medarbejdere samt spotkurser ude på skolerne. Derudover støttes skolerne med klart definerede succeskriterier for fremdriften i implementeringen af MinUdd.
Konsolideringsfasen (Aug 2016 - Aug 2018)
Da skolerne startede deres implementering på forskellige tidspunkter, vil de naturligvis være på forskellige niveauer pr. 1. august 2016. Med nedenstående model skitseres, hvordan arbejdet med læringsplatformen kan ske på flere niveauer, hvor niveau 1 lever op til de lovmæssige krav til elevplanerne. På niveau 4, hvor alle læringsplatformens funktioner anvendes optimalt, og elevens aktivitet i læringsplatformen er høj, skabes der gode forudsætninger for læring. Derudover skaber læringsplatformen god udnyttelse af kommunens andre digitale investeringer i devices til alle elever i 3. - 6. klasse og digitale læremidler.
Succeskriterier for brugen af MinUddannelse
Alle arbejder som minimum på niveau 1 i de fag, hvor elevplanen er obligatorisk. På den måde opfyldes kravet om at arbejde dynamisk med digitale elevplaner.
Prototyper med fagligt indhold fremhæves i MinUddannelse som eksemplariske forløb
Brugen af MinUddannelse bliver sat på dagsordenen i fagteam, pæd. møder, forældremøder, ledermøder, på netværksmøder, i læringslabs mm.
Forældrene orienterer sig på opfordring i deres barns aktuelle læringsmål og elevplan
Alle medarbejdere har nu fået rutine i at arbejde med MinUddannelse. Det er en forventning, at de udnytter flere funktioner og inddrager eleverne aktivt i form af selvevaluering, opgaveaflevering, feedback mm.
I MinUddannelse er der genereret data, der anvendes i læringssamtalerne på alle niveauer
Mindst halvdelen af medarbejderne har prøvet at kopiere og anvende en kollegas forløb
Forældrene er mere aktive på MinUddannelse, og platformen er en vigtig del af skole-hjem-samarbejdet
Mange medarbejdere arbejder på niveau 4 i flere forløb
Næsten alle medarbejdere har kopieret og anvendt en kollegas forløb
MinUddannelse anvendes aktivt i skole-hjemsamarbejdet
Find skema til skolernes planlægning af implementering her
I hele processen har Skoleforvaltningen prioriteret hyppig og bred kommunikation om implementeringen af læringsplatformen i form af opslag på vores Facebookside, onsdagsmails til skolepostkasserne samt direkte mails til superbrugerne.
Skoleforvaltningen i Aalborg Kommune har nedsat en referencegruppe bestående af skoleledere, lærere, pædagoger, de faglige organisationer (BUPL + DLF), læringschef, konsulenter samt it-chef. Referencegruppen har to hovedopgaver hhv. en teknisk og en organisatorisk. Der er betydelige overlap mellem de to områder, hvorfor de skal ses i forlængelse af hinanden.
At holde sig orienteret om status på samarbejdsplatformen på nationaltplan bl.a. i KL- og KOMBIT-regi
Være med til at sikre høj kvalitet og realiserbarhed i
implementeringsprocesserne for begge platforme
Sikre god og tydelig kommunikation i løbet af implementeringsperioderne
Kvalificere videndelingsprocesser på tværs af skolerne
At dele viden og skabe gensidig forståelse ift. udfordringer med at
implementere læringsplatformen og samarbejdsplatformen i relevante sektorer.
At identificere problemer mht. implementering og anvendelse af
læringsplatformen og samarbejdsplatformen på tværs af alle involverede sektorer.
At identificere tekniske problemer med læringsplatformen og
At identificere mulige løsninger på tekniske problemstillinger
At fremkomme med forslag til konkrete udviklingstiltag
At afklare og viderebringe input til behandling i andre relevante fora.
Ønsker du at vide mere om implementeringen af læringsplatformen i Aalborg Kommune, er du velkommen til at kontakte Rikke Møller Larsen, 93520065 og Anja Emilie Madsen, 93520064.
BØRN OG UNGES SITE
MED INSPIRATION, VIDENDELING & INFO
Godthåbsgade 8, 9400 Nørresundby
Mandag - onsdag kl. 08.00 - 15.00
Torsdag - kl. 08.00 - 17.00
Fredag kl. 08.00 - 15.00.
AALBORG KOMMUNES SKOLER PÅ AALBORG.DK